**สรุปผลการประชุม ก.จ.**

**ครั้งที่ 9/๒๕64**

**เมื่อวันที่ 23 กันยายน 2564 เวลา 13.00 น.**

………………………..

1. หารือการดำเนินการทางวินัยอดีตข้าราชการองค์การบริหารส่วนจังหวัดกรณีคณะกรรมการ ป.ป.ช. ชี้มูลความผิด

- กรณีคณะกรรมการ ป.ป.ช. ได้รับเรื่องกล่าวหาและมีมติแต่งตั้งคณะอนุกรรมการไต่สวนข้อเท็จจริงก่อนที่ข้าราชการองค์การบริหารส่วนจังหวัดออกจากราชการด้วยเหตุเกษียณอายุราชการ และคณะกรรมการ ป.ป.ช. ได้มีมติชี้มูลความผิดทางวินัยอย่างร้ายแรงฐานทุจริตต่อหน้าที่ราชการภายหลังจากที่ผู้นั้นได้ออกจากราชการไปแล้วเกินสามปีนั้น คณะกรรมการกฤษฎีกา (คณะที่ ๑) ได้ให้ความเห็นตามบันทึกสำนักงานคณะกรรมการกฤษฎีกา เรื่องเสร็จที่ 1033/2564 สรุปได้ว่า “อำนาจของนายกองค์การบริหารส่วนจังหวัด ในการดำเนินการทางวินัยและสั่งลงโทษแก่อดีตข้าราชการตามมติของคณะกรรมการ ป.ป.ช. กรณีดังกล่าว ต้องพิจารณาตามข้อ ๒๘ วรรคหนึ่ง แห่งประกาศ ก.จ.จ. เรื่อง หลักเกณฑ์และเงื่อนไขเกี่ยวกับวินัยและการรักษาวินัย และการดำเนินการทางวินัย พ.ศ. ๒๕๕๘ แก้ไขเพิ่มเติมถึง (ฉบับที่ ๒) พ.ศ. 2562เมื่อข้อ ๒๘ วรรคหนึ่ง ซึ่งเป็นบทบัญญัติที่ใช้บังคับในภายหลังและมีผลเป็นคุณแก่ผู้ถูกกล่าวหามากกว่าบทบัญญัติที่ใช้บังคับอยู่ในขณะกระทำความผิด โดยได้มีการกำหนดเงื่อนเวลาการในการสั่งลงโทษทางวินัยว่านายกองค์การบริหารส่วนจังหวัด ต้องสั่งลงโทษภายในสามปีนับแต่วันที่ผู้นั้นออกจากราชการ เมื่อข้าราชการรายดังกล่าวออกจากราชการไป เกินสามปีแล้วนายกองค์การบริหารส่วนจังหวัดจึงไม่มีอำนาจสั่งลงโทษทางวินัยบุคคลดังกล่าว”

ดังนั้น จึงแจ้งความเห็นคณะกรรมการกฤษฎีกา เรื่องเสร็จที่ 1033/2564 ให้ ก.จ.จ.สงขลา และ ก.จ.จ.ลำพูน ทราบ และปฏิบัติตามความเห็นคณะกรรมการกฤษฎีกาดังกล่าว พร้อมทั้งแจ้งเวียนความเห็นคณะกรรมการกฤษฎีกาดังกล่าวให้ ก.จ.จ.ทุกจังหวัด ทราบ เพื่อใช้เป็นหลักปฏิบัติราชการให้แก่องค์การบริหารส่วนจังหวัด

2. การโอนข้าราชการองค์การบริหารส่วนจังหวัดกรณีที่มีเหตุผลความจำเป็น

- มีมติดังนี้

๑. เห็นชอบให้โอน จำนวน 1 ราย

๒. แนวทางปฏิบัติเกี่ยวกับการโอนข้าราชการองค์การบริหารส่วนจังหวัดกรณีที่มีเหตุผลความจำเป็นตามประกาศ ก.จ. เรื่อง มาตรฐานทั่วไปเกี่ยวกับการโอนข้าราชการองค์การบริหารส่วนจังหวัด กรณีที่มีเหตุผลความจำเป็น พ.ศ. ๒๕๖๐

เพื่อให้การพิจารณาและมีมติเกี่ยวกับการโอนข้าราชการองค์การบริหารส่วนจังหวัดกรณี ที่มีเหตุผลความจำเป็นเป็นไปตามขั้นตอนวิธีการอันเป็นสาระสำคัญตามกฎหมาย ก.จ. จึงมีมติดังนี้

๑. กรณีที่มีการยื่นคำขอหรือแจ้งให้มีการพิจารณาโอนข้าราชการองค์การบริหารส่วนจังหวัดกรณีที่มีเหตุผลความจำเป็นต่อประธาน ก.จ. หรือเลขานุการ ก.จ. เพื่อเสนอ ก.จ. พิจารณา ให้เลขานุการคณะอนุกรรมการระดับส่วนกลาง (เลขานุการฯ) ส่งเรื่องให้คณะอนุกรรมการระดับจังหวัดดำเนินการให้เป็นไปตามขั้นตอนและวิธีการอันเป็นสาระสำคัญตามที่กฎหมายกำหนด

๒. กรณีที่คณะอนุกรรมการระดับจังหวัดได้รายงานต่อ ก.จ. เพื่อพิจารณา แต่จัดส่งเอกสารหลักฐานไม่ครบถ้วนสมบูรณ์ให้เลขานุการฯ ประสานคณะอนุกรรมการระดับจังหวัดดำเนินการให้ครบถ้วนถูกต้อง

-2-

๓. ให้เลขานุการฯ เสนอเรื่องให้คณะอนุกรรมการระดับส่วนกลางพิจารณาเสนอความเห็นต่อ ก.จ. พิจารณา กรณีคณะอนุกรรมการระดับจังหวัดแสวงหาข้อเท็จจริงไม่ครบถ้วนให้คณะอนุกรรมการระดับส่วนกลางกำหนดประเด็นเพื่อให้เลขานุการ ก.จ. แจ้งคณะอนุกรรมการระดับจังหวัดดำเนินการ ให้ครบถ้วนโดยให้กำหนดระยะเวลา แล้วรายงาน ก.จ. ทราบเป็นเอกสาร

๔. กำหนดแนวทางปฏิบัติให้คณะอนุกรรมการระดับจังหวัดใช้ประกอบการพิจารณา ดังนี้

๔.๑ ให้สำนักงาน ก.จ.จ. ตรวจสอบจำนวนและองค์ประกอบของคณะอนุกรรมการระดับจังหวัด รวมทั้งดำเนินการให้เป็นตามข้อ ๗ ของประกาศ ก.จ. ทุกครั้งก่อนที่ผู้มีสิทธิยื่นคำขอหรือแจ้งให้มีการพิจารณาให้มีการโอนข้าราชการองค์การบริหารส่วนจังหวัดกรณีที่มีเหตุผลความจำเป็น

๔.๒ เมื่อจำนวนและองค์ประกอบของคณะอนุกรรมการระดับจังหวัดถูกต้องแล้วและคณะอนุกรรมการระดับจังหวัดได้ตรวจสอบและพิจารณาว่า ผู้ยื่นคำขอหรือแจ้งให้มีการโอนข้าราชการองค์การบริหารส่วนจังหวัดกรณีที่มีเหตุผลความจำเป็นไม่ใช่ผู้มีสิทธิตามข้อ ๘ ของประกาศ ก.จ. และหรือประเด็น ตามคำขอหรือแจ้ง ไม่ใช่ประเด็นตามข้อ ๓ ของคำสั่งหัวหน้า คสช. ที่ ๘/๒๕๖๐ เรื่อง การขับเคลื่อนการปฏิรูป การบริหารงานส่วนบุคคลท้องถิ่นลงวันที่ ๒๑ กุมภาพันธ์ พุทธศักราช ๒๕๖๐ เช่น เป็นเรื่องกล่าวหาว่ากระทำผิดวินัยหรือเป็นเรื่องต้องใช้สิทธิร้องทุกข์ให้พิจารณามีความเห็นเสนอต่อ ก.จ. เพื่อพิจารณาไม่รับเรื่องไว้พิจารณา และเมื่อ ก.จ. มีมติเป็นประการใดให้ดำเนินการให้เป็นไปตามมตินั้นแล้วแจ้งให้ผู้ที่เกี่ยวข้องทราบด้วย

๔.๓ เมื่อคณะอนุกรรมการระดับจังหวัดได้ตรวจสอบและพิจารณาแล้วเห็นว่าผู้ยื่นคำขอหรือแจ้งเป็นผู้มีสิทธิและเป็นประเด็นที่อยู่ในอำนาจหน้าที่ ให้ดำเนินการตามขั้นตอนอันเป็นสาระสำคัญ ที่กำหนดไว้ ในข้อ ๘ และข้อ ๑๒ ของประกาศ ก.จ. โดยควรให้โอกาสคู่ขัดแย้งหรือผู้ถูกกล่าวหาได้ทราบข้อเท็จจริงอย่างเพียงพอและมีโอกาสได้โต้แย้งและแสดงพยาน หลักฐาน ทั้งนี้ ให้ดำเนินการให้แล้วเสร็จภายในระยะเวลาตามข้อ ๑๓ ของประกาศ ก.จ.

กรณีที่คณะอนุกรรมการระดับจังหวัดพิจารณาแล้วเห็นว่า ข้อเท็จจริงของเรื่องที่ทำการแสวงหาข้อเท็จจริงเป็นไปตามเงื่อนไขที่กำหนดไว้ตามข้อ ๓ ของคำสั่งหัวหน้า คสช. และมีความเห็นให้โอนข้าราชการองค์การบริหารส่วนจังหวัดกรณีที่มีเหตุผลความจำเป็น ให้เสนอด้วยว่าควรพิจารณาโอนข้าราชการองค์การบริหารส่วนจังหวัดที่เกี่ยวข้องไปสังกัดองค์การบริหารส่วนจังหวัดใด เพราะเหตุใด ทั้งนี้ ให้เสนอข้อมูลตำแหน่งและอัตราว่างจังหวัดอื่นที่ใกล้เคียงที่เห็นสมควรตามลำดับเพื่อเป็นข้อมูลประกอบการพิจารณาของ ก.จ. ด้วย (หากทราบ)

๔.๔ ระหว่างแสวงหาข้อเท็จจริง หากความปรากฏต่อคณะอนุกรรมการระดับจังหวัดว่า กรณีมีเหตุจำเป็นที่มีสภาพร้ายแรงที่อาจทวีความรุนแรงมากขึ้นหรือยากแก่การเยียวยาในภายหลัง อาจพิจารณาและมีความเห็นเสนอประธาน ก.จ.จ. เพื่อพิจารณาใช้มาตรการชั่วคราวเพื่อบรรเทาความเสียหาย ตามข้อ ๑๕ ของประกาศ ก.จ.

๔.๕ เมื่อคณะอนุกรรมการระดับจังหวัดแสวงหาข้อเท็จจริงแล้วเสร็จ ให้จัดทำแบบสรุปการโอนข้าราชการหรือพนักงานส่วนท้องถิ่นฯ พร้อมทั้งเอกสารหลักฐานที่เกี่ยวข้อง รายงานต่อ ก.จ. เพื่อพิจารณา และรายงาน ก.จ.จ. ทราบ และเมื่อ ก.จ. มีมติเป็นประการใด ให้ปฏิบัติตามมตินั้น กรณี ก.จ. มีมติให้โอนข้าราชการองค์การบริหารส่วนจังหวัด ให้เลขานุการ ก.จ. แจ้งมติดังกล่าวและประสาน ให้นายกองค์การบริหารส่วนจังหวัดที่เกี่ยวข้องออกคำสั่งให้เป็นไปตามมติ ก.จ. ภายในระยะเวลาที่ ก.จ. กำหนด

๔.๖ กรณีที่นายกองค์การบริหารส่วนจังหวัดที่เกี่ยวข้องไม่ดำเนินการให้เป็นไปตามมติของ ก.จ. ให้ผู้ว่าราชการจังหวัดถือปฏิบัติตามข้อ ๓ วรรคสอง ของคำสั่งหัวหน้า คสช. โดยให้จัดส่งเอกสารหลักฐานที่แสดงถึงการไม่ปฏิบัติตามมติ ก.จ. ประกอบด้วย

-3-

๔.๗ เรื่องที่ต้องรายงานต่อ ก.จ. หรือรัฐมนตรีว่าการกระทรวงมหาดไทยเพื่อพิจารณา ให้เลขานุการคณะอนุกรรมการระดับจังหวัดตรวจสอบรับรองความถูกต้องของสำเนาเอกสารทุกฉบับด้วย

๔.๘ การจัดทำแบบสรุปการโอนข้าราชการหรือพนักงานส่วนท้องถิ่นฯ ให้ถือปฏิบัติ ตามหนังสือสำนักงาน ก.จ., ก.ท. และ ก.อบต. ที่ มท ๐๘๐๙.๒/ว ๘๙ ลงวันที่ ๑๗ พ.ค. ๒๕๖๑

3. ร่างประกาศ ก.จ. เรื่อง มาตรฐานทั่วไปเกี่ยวกับการสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร (ฉบับที่ 5) พ.ศ. ....

- กรณีแก้ไขให้มีการปลดล็อคตำแหน่งสายงานผู้บริหารขององค์กรปกครองส่วนท้องถิ่นที่อยู่ระหว่างการสรรหา แต่ยังไม่สามารถดำเนินการสรรหาได้ ให้แก้ไขเพิ่มเติมประกาศที่เป็นสาระสำคัญ คือ เมื่อคณะอนุกรรมการสรรหาข้าราชการองค์การบริหารส่วนจังหวัดได้ประกาศรายชื่อผู้มีสิทธิเข้ารับการสรรหา วัน เวลา สถานที่สรรหาและระเบียบเกี่ยวกับการสรรหาแล้ว หากมีเหตุสุดวิสัย และ ก.จ. เห็นว่าไม่สามารถดำเนินการสรรหาได้ภายในหกสิบวันนับแต่วันครบกำหนดตามประกาศดังกล่าว ก.จ. อาจมีมติให้องค์การบริหารส่วนจังหวัดที่มีตำแหน่งว่างดำเนินการย้าย หรือการรับโอน ข้าราชการองค์การบริหารส่วนจังหวัด ที่ดำรงตำแหน่งประเภท ระดับ สายงานและมีฐานะตามมาตรฐานกำหนดตำแหน่งเดียวกันกับตำแหน่งว่าง มาดำรงตำแหน่งสายงานผู้บริหารที่ว่างให้เสร็จสิ้นภายในระยะเวลาที่ ก.จ. กำหนด พร้อมทั้งให้ดำเนินการเกี่ยวกับตำแหน่งตามความในวรรคหนึ่งโดยพลัน (โดยตำแหน่งนั้นถูกล็อคแทน เพื่อให้มีการสรรหาและขึ้นบัญชีผู้ผ่านการสรรหาแล้ว สามารถไปแต่งตั้งแทนได้)

...............................................**..........................**

**สรุปผลการประชุม ก.ท.**

**ครั้งที่ 9/๒๕64**

**เมื่อวันที่ 23 กันยายน 2564 เวลา 13.30 น.**

………………………..

1. ร่างประกาศ ก.ท. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานเทศบาลให้ดำรงตำแหน่งสายงานผู้บริหาร (ฉบับที่ 5) พ.ศ. ....

- กรณีแก้ไขให้มีการปลดล็อคตำแหน่งสายงานผู้บริหารขององค์กรปกครองส่วนท้องถิ่นที่อยู่ระหว่างการสรรหา แต่ยังไม่สามารถดำเนินการสรรหาได้ ให้แก้ไขเพิ่มเติมประกาศที่เป็นสาระสำคัญ คือ เมื่อคณะอนุกรรมการสรรหาพนักงานเทศบาลได้ประกาศรายชื่อผู้มีสิทธิเข้ารับการสรรหา วัน เวลา สถานที่สรรหาและระเบียบเกี่ยวกับการสรรหาแล้ว หากมีเหตุสุดวิสัย และ ก.ท. เห็นว่าไม่สามารถดำเนินการสรรหาได้ภายในหกสิบวันนับแต่วันครบกำหนดตามประกาศดังกล่าว ก.ท. อาจมีมติให้เทศบาลที่มีตำแหน่งว่างดำเนินการย้าย หรือการรับโอน พนักงานเทศบาลที่ดำรงตำแหน่งประเภท ระดับ สายงานและมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่างให้เสร็จสิ้นภายในระยะเวลาที่ ก.ท. กำหนด พร้อมทั้งให้ดำเนินการเกี่ยวกับตำแหน่งตามความในวรรคหนึ่งโดยพลัน (โดยตำแหน่งนั้นถูกล็อคแทน เพื่อให้มีการสรรหาและขึ้นบัญชีผู้ผ่านการสรรหาแล้ว สามารถไปแต่งตั้งแทนได้)

2. การดำเนินการทางวินัยตามมติของคณะกรรมการ ป.ป.ช. แก่ข้าราชการและพนักงานส่วนท้องถิ่นซึ่งออกจากราชการไปแล้ว

- เห็นชอบแจ้งเวียนความเห็นคณะกรรมการกฤษฎีกา (คณะที่ ๑) ที่พิจารณาข้อหารือกรณีคณะกรรมการ ป.ป.ช. ได้รับเรื่องกล่าวหาและมีมติแต่งตั้งคณะอนุกรรมการไต่สวนข้อเท็จจริงก่อนที่ข้าราชการองค์การบริหารส่วนจังหวัดออกจากราชการด้วยเหตุเกษียณอายุราชการ และคณะกรรมการ ป.ป.ช. ได้มีมติชี้มูลความผิดทางวินัยอย่างร้ายแรงฐานทุจริตต่อหน้าที่ราชการภายหลังจากที่ผู้นั้นได้ออกจากราชการไปแล้วเกินสามปี ตามบันทึกสำนักงานคณะกรรมการกฤษฎีกา เรื่องเสร็จที่ 1033/2564 สรุปได้ว่า “อำนาจของนายกองค์การบริหารส่วนจังหวัดในการดำเนินการทางวินัยและสั่งลงโทษแก่อดีตข้าราชการตามมติของคณะกรรมการ ป.ป.ช. กรณีดังกล่าว ต้องพิจารณาตามข้อ ๒๘ วรรคหนึ่ง แห่งประกาศ ก.จ.จ. เรื่อง หลักเกณฑ์และเงื่อนไขเกี่ยวกับวินัยและการรักษาวินัย และการดำเนินการทางวินัย พ.ศ. ๒๕๕๘ แก้ไขเพิ่มเติมถึง (ฉบับที่ ๒) พ.ศ. 2562 เมื่อข้อ ๒๘ วรรคหนึ่ง ซึ่งเป็นบทบัญญัติที่ใช้บังคับในภายหลังและมีผลเป็นคุณแก่ผู้ถูกกล่าวหามากกว่าบทบัญญัติที่ใช้บังคับอยู่ในขณะกระทำความผิด โดยได้มีการกำหนดเงื่อนเวลาการในการสั่งลงโทษทางวินัยว่านายกองค์การบริหารส่วนจังหวัดต้องสั่งลงโทษภายในสามปีนับแต่วันที่ผู้นั้นออกจากราชการ เมื่อข้าราชการรายดังกล่าวออกจากราชการไปเกินสามปีแล้วนายกองค์การบริหารส่วนจังหวัดจึงไม่มีอำนาจสั่งลงโทษทางวินัยบุคคลดังกล่าว” ให้ ก.ท.จ. ทุกจังหวัด และ ก.เมืองพัทยา ทราบ เพื่อใช้เป็นหลักปฏิบัติราชการให้แก่เทศบาล และเมืองพัทยา

3. ขอให้ ก.ท. เพิกถอนมติ ก.ท.จ.สมุทรปราการ ที่พิจารณาอุทธรณ์คำสั่งลงโทษทางวินัย

- สรุปมติดังนี้

การที่ ก.ท.จ. พิจารณาอุทธรณ์แล้วมีมติลดโทษจากลงโทษไล่นาย ธ. ออกจากราชการเป็นปลดออกจากราชการ เป็นการดำเนินการตามรูปแบบขั้นตอนและวิธีการอันเป็นสาระสำคัญที่กฎหมายกำหนดไว้ และมิได้ขัดหรือแย้งกับมาตรฐานทั่วไปตามนัยมาตรา ๒๔ วรรคเจ็ด ประกอบมาตรา ๑๙ วรรคสอง แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 แต่อย่างใด จึงยุติเรื่องขอความเป็นธรรม

-2-

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น จำนวน 1 ราย คือ นายคงฤทธิ์ กิ่งวิสิทธิ์

5. การโอนพนักงานเทศบาลกรณีมีเหตุผลความจำเป็น

- กำหนดแนวทางปฏิบัติเกี่ยวกับการโอนพนักงานเทศบาลกรณีที่มีเหตุผลความจำเป็น ตามประกาศ ก.ท. เรื่อง มาตรฐานทั่วไปเกี่ยวกับการโอนพนักงานเทศบาลกรณีที่มีเหตุผลความจำเป็น พ.ศ. ๒๕๖๐ ดังนี้

แนวทางปฏิบัติของคณะอนุกรรมการระดับส่วนกลาง

๑. กรณีที่มีการยื่นคำขอให้มีการโอนกรณีมีเหตุผลความจำเป็นต่อประธาน ก.ท. หรือเลขานุการ ก.ท. ให้เลขานุการคณะอนุกรรมการระดับส่วนกลางส่งเรื่องให้คณะอนุกรรมการ ระดับจังหวัด เพื่อดำเนินการแสวงหาข้อเท็จจริงให้ครบถ้วนตามหนังสือสำนักงาน ก.จ., ก.ท. และ ก.อบต.ที่ มท ๐๘๐๙.๒/ว ๘๙ ลงวันที่ ๑๗ พฤษภาคม ๒๕๖๑

๒. กรณีที่คณะอนุกรรมการระดับจังหวัด จัดส่งเอกสารหลักฐานไม่ครบถ้วนตามที่ปรากฏ ในรายงานผลการแสวงหาข้อเท็จจริงของคณะอนุกรรมการระดับจังหวัดให้เลขานุการคณะอนุกรรมการ ระดับส่วนกลาง ประสานคณะอนุกรรมการระดับจังหวัดดำเนินการจัดส่งให้ครบถ้วน แล้วเสนอคณะอนุกรรมการ ระดับส่วนกลาง

๓. กรณีที่คณะอนุกรรมการ ระดับส่วนกลางพิจารณาเห็นว่า การแสวงหาข้อเท็จจริงไม่ถูกต้องตามขั้นตอนวิธีการอันเป็นสาระสำคัญ หรือไม่ครบถ้วน ให้คณะอนุกรรมการระดับส่วนกลางกำหนดประเด็น เพื่อให้เลขานุการ ก.ท. แจ้งคณะอนุกรรมการระดับจังหวัดดำเนินการให้ถูกต้องครบถ้วน และรายงาน ก.ท. เพื่อทราบเป็นเอกสารชั้นหนึ่งก่อน

แนวทางปฏิบัติของคณะอนุกรรมการระดับจังหวัด

๑. ขั้นตอนการแสวงหาข้อเท็จจริง

๑) ให้สำนักงาน ก.ท.จ. ตรวจสอบจำนวนและองค์ประกอบของคณะอนุกรรมการระดับจังหวัด ให้ถูกต้องเป็นไปตามมาตรฐานทั่วไปฯ

๒) ให้คณะอนุกรรมการระดับจังหวัด ตรวจสอบว่า ผู้ยื่นคำขอหรือแจ้งให้มีการโอนเป็นผู้มีสิทธิ
ตามมาตรฐานทั่วไปฯ หรือไม่ หากไม่ใช่ผู้มีสิทธิหรือเรื่องนั้นไม่เกี่ยวข้องกับการโอนกรณีมีเหตุผลความจำเป็น
เช่น เป็นเรื่องกล่าวหาว่ากระทำผิดวินัยหรือเป็นเรื่องต้องใช้สิทธิร้องทุกข์ ให้คณะอนุกรรมการระดับจังหวัด เสนอต่อ ก.ท. เพื่อพิจารณาไม่รับเรื่องไว้ และเมื่อ ก.ท. มีมติเป็นประการใด ให้ดำเนินการให้เป็นไปตามมตินั้น แล้วแจ้งให้ผู้ที่เกี่ยวข้องทราบด้วย

๓) ให้คณะอนุกรรมการระดับจังหวัด ดำเนินการแสวงหาข้อเท็จจริงให้ครบถ้วน โดยให้โอกาสคู่ขัดแย้งได้ทราบข้อเท็จจริงอย่างเพียงพอ และมีโอกาสได้โต้แย้งแสดงพยานหลักฐานของตน ภายในกรอบระยะเวลาตามที่กำหนดมาตรฐานทั่วไปฯ รวมทั้งให้เสนอข้อมูลตำแหน่งและอัตราว่างที่เห็นสมควรให้โอนตามลำดับ

๔) หากมีพยานหลักฐานอันควรเชื่อว่า มีกรณีเหตุจำเป็นที่มีสภาพร้ายแรงที่อาจทวี ความรุนแรงมากขึ้นหรือยากแก่การเยียวยาในภายหลัง คณะอนุกรรมการระดับจังหวัดอาจเสนอประธาน ก.จังหวัด เพื่อพิจารณามีมาตรการชั่วคราวให้ไปช่วยราชการฯ ตามข้อ ๑๕ ของมาตรฐานทั่วไปเกี่ยวกับการโอนพนักงานเทศบาลกรณีที่มีเหตุผลความจำเป็น พ.ศ. 2560 ลงวันที่ 24 พฤศจิกายน 2560

-3-

๒. ขั้นตอนการรายงานผลการดำเนินการ

เมื่อคณะอนุกรรมการระดับจังหวัด ได้แสวงหาข้อเท็จจริงถูกต้องครบถ้วนแล้วเสร็จ ให้จัดทำแบบสรุปการโอนกรณีมีเหตุผลความจำเป็น ตามหนังสือ สำนักงาน ก.จ., ก.ท. และ ก.อบต. ที่ มท ๐๘๐๙.๒/ว ๘๙ ลงวันที่ ๑๗ พฤษภาคม ๒๕๖๑ ต่อ ก.ท. เพื่อพิจารณา โดยให้เลขานุการคณะอนุกรรมการระดับจังหวัดรับรองความถูกต้องของสำเนาเอกสารทุกฉบับด้วย

๓. ขั้นตอนการปฏิบัติตามมติของ ก.ท.

๑) เมื่อ ก.ท. มีมติเป็นประการใด ให้คณะอนุกรรมการระดับจังหวัด ปฏิบัติตามมตินั้น และกรณีที่ ก.ท. มีมติให้โอนให้เลขานุการ ก.ท. แจ้งมติดังกล่าวและดำเนินการประสานให้นายกเทศมนตรี ที่เกี่ยวข้องออกคำสั่งให้เป็นไปตามมติ ก.ท.

๒) กรณีที่นายกเทศมนตรีที่เกี่ยวข้องไม่ดำเนินการให้เป็นไปตามมติของ ก.ท. ให้ผู้ว่าราชการจังหวัดถือปฏิบัติตามคำสั่งหัวหน้า คสช. ที่ ๘/๒๕๖๐ โดยให้จัดส่งเอกสารหลักฐานที่แสดงถึง การไม่ปฏิบัติตามมติ เพื่อประกอบการพิจารณา และให้เลขานุการคณะอนุกรรมการระดับจังหวัดรับรอง ความถูกต้องของสำเนาเอกสารทุกฉบับด้วย

2. เห็นชอบให้โอน จำนวน 1 ราย และยุติเรื่อง จำนวน 1 ราย

...............................................**..........................**

**สรุปผลการประชุม ก.อบต.**

**ครั้งที่ 9/๒๕64**

**เมื่อวันที่ 23 กันยายน 2564 เวลา 14.30 น.**

………………………..

1. ร่างประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร (ฉบับที่ 5) พ.ศ. ....

- กรณีแก้ไขให้มีการปลดล็อคตำแหน่งสายงานผู้บริหารขององค์กรปกครองส่วนท้องถิ่นที่อยู่ระหว่างการสรรหา แต่ยังไม่สามารถดำเนินการสรรหาได้ ให้แก้ไขเพิ่มเติมประกาศที่เป็นสาระสำคัญ คือ เมื่อคณะอนุกรรมการสรรหาข้าพนักงานส่วนตำบลได้ประกาศรายชื่อผู้มีสิทธิเข้ารับการสรรหา วัน เวลา สถานที่สรรหาและระเบียบเกี่ยวกับการสรรหาแล้ว หากมีเหตุสุดวิสัย และ ก.อบต. เห็นว่าไม่สามารถดำเนินการสรรหาได้ภายในหกสิบวันนับแต่วันครบกำหนดตามประกาศดังกล่าว ก.อบต. อาจมีมติให้องค์การบริหารส่วนตำบลที่มีตำแหน่งว่างดำเนินการย้าย หรือการรับโอน พนักงานส่วนตำบลที่ดำรงตำแหน่งประเภท ระดับ สายงานและมีฐานะตามมาตรฐานกำหนดตำแหน่งเดียวกันกับตำแหน่งว่างมาดำรงตำแหน่งสายงานผู้บริหารที่ว่างให้เสร็จสิ้นภายในระยะเวลาที่ ก.อบต. กำหนด พร้อมทั้งให้ดำเนินการเกี่ยวกับตำแหน่งตามความในวรรคหนึ่งโดยพลัน (โดยตำแหน่งนั้นถูกล็อคแทน เพื่อให้มีการสรรหาและขึ้นบัญชีผู้ผ่านการสรรหาแล้ว สามารถไปแต่งตั้งแทนได้)

2. การดำเนินการทางวินัยตามมติของคณะกรรมการ ป.ป.ช. แก่ข้าราชการและพนักงานส่วนท้องถิ่น ซึ่งออกจากราชการไปแล้ว

- เห็นชอบแจ้งเวียนความเห็นคณะกรรมการกฤษฎีกา (คณะที่ ๑) ที่พิจารณาข้อหารือกรณีคณะกรรมการ ป.ป.ช. ได้รับเรื่องกล่าวหาและมีมติแต่งตั้งคณะอนุกรรมการไต่สวนข้อเท็จจริงก่อนที่ข้าราชการองค์การบริหารส่วนจังหวัดออกจากราชการด้วยเหตุเกษียณอายุราชการ และคณะกรรมการ ป.ป.ช. ได้มีมติ ชี้มูลความผิดทางวินัยอย่างร้ายแรงฐานทุจริตต่อหน้าที่ราชการภายหลังจากที่ผู้นั้นได้ออกจากราชการไปแล้วเกินสามปี ตามบันทึกสำนักงานคณะกรรมการกฤษฎีกา เรื่องเสร็จที่ 1033/2564 สรุปได้ว่า “อำนาจของนายกองค์การบริหารส่วนจังหวัดในการดำเนินการทางวินัยและสั่งลงโทษแก่อดีตข้าราชการตามมติของคณะกรรมการ ป.ป.ช. กรณีดังกล่าว ต้องพิจารณาตามข้อ ๒๘ วรรคหนึ่ง แห่งประกาศ ก.จ.จ. เรื่อง หลักเกณฑ์และเงื่อนไขเกี่ยวกับวินัยและการรักษาวินัย และการดำเนินการทางวินัย พ.ศ. ๒๕๕๘ แก้ไขเพิ่มเติมถึง (ฉบับที่ ๒) พ.ศ. 2562 เมื่อข้อ ๒๘ วรรคหนึ่ง ซึ่งเป็นบทบัญญัติที่ใช้บังคับในภายหลังและมีผลเป็นคุณแก่ผู้ถูกกล่าวหามากกว่าบทบัญญัติที่ใช้บังคับอยู่ในขณะกระทำความผิด โดยได้มีการกำหนดเงื่อนเวลาการในการสั่งลงโทษ ทางวินัยว่านายกองค์การบริหารส่วนจังหวัดต้องสั่งลงโทษภายในสามปีนับแต่วันที่ผู้นั้นออกจากราชการ เมื่อข้าราชการรายดังกล่าวออกจากราชการไปเกินสามปีแล้วนายกองค์การบริหารส่วนจังหวัดจึงไม่มีอำนาจสั่งลงโทษทางวินัยบุคคลดังกล่าว” ให้ ก.อบต.จังหวัด ทุกจังหวัด ทราบ เพื่อใช้เป็นหลักปฏิบัติราชการให้แก่องค์การบริหารส่วนตำบล

3. ขอให้ทบทวนปรับปรุงมาตรฐานทั่วไปเกี่ยวกับโครงสร้างส่วนราชการและระดับตำแหน่งผู้บริหารขององค์การบริหารส่วนตำบล

- เห็นชอบแก้ไขมาตรฐานทั่วไปเกี่ยวกับโครงสร้างส่วนราชการและระดับตำแหน่งผู้บริหารขององค์การบริหารส่วนตำบล กรณีการกำหนดตำแหน่งรองปลัดองค์การบริหารส่วนตำบล ระดับกลาง เกี่ยวกับการมอบหมายภารกิจหน้าที่ความรับผิดชอบ คือ องค์การบริหารส่วนตำบลแห่งนั้นต้องมีส่วนราชการระดับกลางโดยรองปลัดองค์การบริหารส่วนตำบลเลขที่ตำแหน่งนั้น รับผิดชอบกลั่นกรองงานส่วนราชการ

-2-

ประเภทอำนวยการท้องถิ่น ระดับกลาง อย่างน้อย 1 ส่วนราชการ หรือส่วนราชการ ระดับต้น 3 ส่วนราชการ ขึ้นไป หรือส่วนราชการระดับต้น อย่างน้อย 2 ส่วนราชการ และงาน ฝ่าย หรือกลุ่มงานตามภารกิจที่ได้รับมอบหมายให้รับผิดชอบกลั่นกรองงานของส่วนราชการระดับกลาง

4. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับ ที่สูงขึ้น จำนวน 1 ราย คือ จ่าสิบเอก กรวิทย์ แก่นการ

5. การโอนพนักงานส่วนตำบลกรณีมีเหตุผลความจำเป็น

- เห็นชอบให้ยุติเรื่อง จำนวน ๒ ราย

...............................................**..........................**